Bestyrelsesmøde 1. 11. 2018 kl. 20:00


Deltager: Sofie og Martin

OBS - da vi kun var to bestyrelsesmedlemmer var vi ikke beslutningsdygtige, men vi besluttede at afholde mødet alligevel, blot som status og udsætte beslutninger til næste møde.



1. Vedligehold lejelejlighed

En af vores lejere ønsker at foretage vedligehold. Vi har aftalt med lejeren at lejeren selv indhenter tilbud, og at betalingen derefter går gennem vedligeholdelseskontoen

2. Faldstamme status

Vi har lagt mærke til at der er et par små forsinkelse på projektet, dette er dog ikke officielt blevet meldt ud fra entreprenørens side. Vi undersøger omfanget.
Der har været et par klager over genopretningen i lejlighederne - vi har indtil videre henvist til Søren Larsen, der går videre med sagen.
Vi har aftalt at indhente tilbud fra Bentsen på overløbssikring af kloakkerne i kælderen, når nu de  forvejen er herude. 

Der skal bruges adgang til endnu et par loftsrum. Vi printer tegning af hvilke og hænger den op i opgangen. 

3. Fugt i kælder

Vi har fået foretaget en fugtundersøgelse af træ- og murværk i kælderen. Vi har svært ved selv at vurdere hvilke af de påviste skader vi skal udbedre først ift. proportionerne mellem økonomi og skadernes grad. I den forbindelse vil vi spørge den sagkyndige, der alligevel skal foretage opdatering af vedligeholdelsesrapporten, om han kan hjælpe os med at prioritere.

4. Vedligeholdsgennemgang

Vi skal jg. gf-beslutning opdatere vedligeholdelsesrapporten. Søren Larsen har tidlgere foreslået en sagkyndig, der kan foretage gennemgangen og vi aftalte løst at det skulle ske i november. Vi skal nu aftale nærmere.

5. Hjemmesideopdatering

Vi har nu fået lagt referater på hjemmesiden, men hjemmesiden mangler stadig en mere fyldestgørende opdatering. Vi starter med at opdatere proceduren for kontakt til forsikringen og kontakt til skadesservice i tilfælde af pludseligt opståede skader.
Vores abonnement skal betales 

6. Forsikringsskift

Tryg og Willis Towers Waterson har lavet en aftale og vores forsikring hos Tryg er automatisk blevet opsagt og vi rykker til Willis. I den forbindelse vil de gerne foretage en besigtigelse af ejendommen. Vi tager kontakt til Willis (kontakt Camilla Bache).

7. Budgetmøde og GF

Vi skal aftale dato for budgetmøde og GF. Vi skriver til Cecilie for at høre hvornår hun kan. 

8. Dørtelefoner

Der er fortsat klager over dørtelefoner, der ikke virker. Vi har tilbud og skal bare sætte projektet i gang. Et spørgsmål vi skal have afklaret inden er hvordan det foregår med adgang til lejligheder - skal vi spørge andelshaverne om vi kan beholde nøglerne fra faldstammeprojektet? Tina kontakter Mejlshede og hører nærmere om varighed af projektet og normal procedure for adgang.

9. Reparation af linoleum på nedre fortrapper

Beslutning om igangsættelse af arbejdet udsættes til næste møde

10. Lejlighedssalg af 23, st.th

Vi venter stadig på endelig godkendelse. Martin kontakter kommunen for at afklare dokumentationsspørgsmål ift. gammelt hul i bærende væg.
Vi skal også finde et egnet pulterrum til den nye lejlighed. Vi overvejer at inddrage en lille del af tørrepladsen i vaskekælderen til dette formål. Dette burde være ok, da foreningen også har masser af tørreplads på loftet.

11. Snerydning + samling af affald på gade

Vi lægger op til at vi forsætter ordningerne

